**ОПШТИНА РАЖАЊ**

**ОПШТИНСКА УПРАВА**

**ГОДИШЊИ ИЗВЕШТАЈ**

**ИНСПЕКЦИЈСКОГ НАДЗОРА ГРАЂЕВИНСКЕ ИНСПЕКЦИЈЕ**

**ЗА 2017. ГОДИНУ**

**Ражањ, јануар 2018. године**

**САДРЖАЈ**

**I УВОД**

**II ОРГАНИЗАЦИОНА СТРУКТУРА**

**III ИЗВЕШТАЈ О РАДУ ГРАЂЕВИНСКЕ ИНСПЕКЦИЈЕ**

**ЗА 2017. ГОДИНУ**

**IV ЗАВРШНА НАПОМЕНА**

**I УВОД**

Годишњи звештај о раду грађевинске инспекције за 2017.годину урађен је у складу са чл. 44. Закона о инспекцијском надзору (“Сл.гласник РС” бр.36/2015).

Годишњи извештај инспекцијског надзора садржи општи приказ извршених задатака и послова грађевинске инспекције у 2017.години, и то:

* непосредну примену закона и других прописа,
* спровођење инспекцијског надзора, и решавања у управним стварима у првом степену,
* праћење стања и предлагање мера за унапређење стања на терену, на територији општине Ражањ,
* превентивно деловање инспекције као једно од средстава остварења циља инспекцијског надзора.
* предузимање других радњи ради утврђивања чињеничног стања према

Закону о инспекцијском надзору („Сл. Гласник РС“, бр. 36/15) и посебним

законима.

Грађевинска инспекција општине Ражња обавља послове на територији општине Ражња са седиштем у Ражњу, Трг Светог Саве бр. 33.

**Програмска активност**: Грађевинска инспекцијскија обавља надзор над применом прописа у оквиру послова поверених законом, као и надзор над применом општинских одлука донетих на основу закона и других прописа у грађевинској области.

**Правни основ:**

1. Закон о планирању и изградњи (,,Сл. гласник РС“ бр. 72/09, 81/09, 64/10, 24/11, 121/12, 42/13, 50/13, 98/13, 132/14 и 145/14)

2. Закон о инспекцијском надзору (,,Сл.гласник РС“ бр. 36/15)

3. Закон о општем управном поступку (,,Сл.гласник РС“ бр. 18/2016)

4. Закон о озакоњењу објеката („Сл.гласник РС“ бр. 96/2015)

5. Закон о о становању и одржавању стамбених зграда (,,Сл. гласник РС“ бр.

104/2016)

6. Правилници који су донети на основу наведених закона

7. Одлука о категоризацији, управљању и одржавању општинских и

некатегорисаних путева и улица на територији општине Ражањ ( ,,Службени

лист општине Ражањ” бр. 7/2016)

**II ОРГАНИЗАЦИОНА СТРУКТУРА**

ОДЕЉЕЊЕ ЗА ДРУШТВЕНЕ ДЕЛАТНОСТИ, ОПШТУ УПРАВУ, ПРАВНЕ И ЗАЈЕДНИЧКЕ ПОСЛОВЕ

ОДСЕК ЗА ИНСПЕКЦИЈСКЕ ПОСЛОВЕ

1. КОМУНАЛНА ИНСПЕКЦИЈА – 2 инспектора
2. ГРАЂЕВИНСКА ИНСПЕКЦИЈА - 1 инспектор

Oдговорно лице : Руководилац инспекције

Инспекцијски надзор и службене контроле се спроводе употребом расположивих људских ресурса ( 1 грађевински инспектор) и материјалних ресурса ( 1 аутомобил за комуналну и грађевинску инспекцију) у складу са законским актима за поступање грађевинске инспекције.

**III ПРИКАЗ АКТИВНОСТИ**

У извештајном периоду, 2017. година, грађевински инспектор обрадио је 418 предмета, од којих је 395 решења из области озакоњења. Од 23 предмета из области инспекцијског надзора извршено је 9 редовних инспекцијских прегледа над изградњом објеката за које грађевинску дозволу издаје општина.

У извештајном периоду грађевински инспектор је, осим инспекцијског надзора, извршавао и друге послове, и то :

* учествује у раду комисије за јавне набавке,
* учествује у раду комисије за планове,
* учествује у раду комисије за процену штете од елементарних непогода,
* координатор између општине и Канцеларије за управљање јавним улагањаима, као и са другим министарствима, на реализацији пројеката из области грађевинарства,
* унос 1427 решења о рушењу у поступку озакоњења објеката, у софтвер РГЗ-а, ради формирања регистра објеката, чиме је завршен унос свих пописаних објеката и донетих решења.

У 2017. години није било поступака уклањања бесправно изграђених објеката већ се интезивно радило на спровођењу Закона о озакоњењу.

На основу Закона о озакоњењу објеката и Програма пописа незаконито изграђених објеката на територији општине Ражањ, пописано је 1427 објеката и донето укупно 706 решења о уклањању објеката, којима се покреће поступак озакоњења. Попис незаконито изграђених објеката није у потпуности завршен на целој територији општине Ражањ, и у току је наставак пописа у складу са упутствима Министарства грађевинарства, саобраћаја и инфраструктуре.

**IV ЗАВРШНА НАПОМЕНА**

Закон о инспекцијском надзору („Сл. Гласник РС“, бр. 36/15) доноси новине у раду инспекције, које су условиле повећан обим посла како у вези доношења одређених аката , тако и у припреми и раду на упознавању инспектора, а и надзираних субјеката, за примену новина у закону.

Такође је битно напоменути да грађевински инспектори имају знатно повећан обим посла због спровођења Закона о озакоњењу објеката („Сл.гласник РС“ бр. 96/2015).

Након добијеног позитивног мишљења на предлог Плана од стране Министарства грађевинарства, саобраћаја и инфраструктуре бр. 351-03-02876/2017-18 од 22.12.2017.године, план инспекцијског надзора грађевинске инспекције за 2018.годину је објављен на званичном сајту општине Ражањ sajt.razanj.org.

11.01.2017.године

Грађевински инспектор

Ужаревић Анђелка дипл.инж.грађ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_